
 A V I Z 

  asupra  proiectului  de  Lege pentru aprobarea Ordonanţei de 

 urgenţă a Guvernului nr.219/1999 privind Programul naţional

 pentru ţărănime bazat pe cupoane atribuite gratuit
                        În conformitate cu prevederile art.86 şi 102 din Regulamentul Camerei Deputaţilor, Comisia juridică, de disciplină şi imunităţi a fost sesizată, în procedură de urgenţă,  spre dezbatere şi avizare, cu proiectul de Lege pentru aprobarea  Ordonanţei de urgenţă a  Guvernului  nr.219/1999 privind Programul naţional pentru ţărănime bazat pe cupoane atribuite gratuit,  trimis cu adresa nr.437 din 11 septembrie 2000, înregistrată sub nr.928/XVIII/11 din 12 septembrie  2000.   



Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au luat în dezbatere proiectul de lege  menţionat mai sus, în şedinţa din 20 septembrie 2000.

Proiectul de lege a fost dezbătut şi adoptat de Senat, în şedinţa din 5 septembrie 2000.



În urma examinării, membrii comisiei au hotărât, cu majoritate de voturi,  să îl avizeze  favorabil,  cu recomandarea ca la dezbateri, comisia sesizată în fond să ţină seama de observaţiile şi propunerile Consiliului Legislativ din avizul favorabil nr.1384/30.12.1999, dat la proiectul  de ordonanţă.

                        În raport de obiectul şi conţinutul său, proiectul de lege  face parte din categoria legilor ordinare. 

                       PREŞEDINTE,                                        SECRETAR, 

Emil Teodor Popescu                             Nicolae Grădinaru

red.Dumitra Diaconu

      consilier

